
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2505 

22 Σεπτεμβρίου 2014 


ΑΠΟΦΑΣΕΙ Σ 

Αριθμ. ΠΟΑ1209 

Εκκαθάριση ΕΝ.Φ.Ι.Α. έτους 2014. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα Φορολογικής Διαδικασίας 
Ν. 4174/2013 (ΦΕΚ 170 Α'), όπως ισχύουν. 

2. Τις διατάξεις των άρθρων 1 έως 10 και 13 του 
Ν. 4223/2013 (ΦΕΚ 287 Α'), περί Ενιαίου Φόρου Ιδιοκτη¬ 
σίας Ακινήτων (ΕΝ.Φ.Ι.Α.), όπως ισχύουν. 

3. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του Ν. 4093/2012 (ΦΕΚ 222 Α'), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων. 

4. Την Πράξη 20/25-6-2014 του Υπουργικού Συμβουλίου 
(ΦΕΚ 360 ΥΟΔΔ), περί επιλογής και διορισμού Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών. 

5. Την αριθ. Δ6Α 1036682/25-2-2014 (ΦΕΚ 478 Β') από¬ 
φαση του Γ ενικού Γ ραμματέα Δημοσίων Εσόδων, όπως 
ισχύει. 

6. Το γεγονός ότι με τις διατάξεις του Ν. 4286/2014 
(ΦΕΚ 194 Α'), απαιτείται νέα εκκαθάριση ΕΝ.Φ.Ι.Α.. 

7. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό, απο¬ 
φασίζουμε: 

Άρθρο 1 

1. Στις περιπτώσεις κατά τις οποίες, μετά την τροπο¬ 
ποίηση του Ν. 4223/2013 με τις διατάξεις του δέκατου 
όγδοου άρθρου του Ν. 4286/2014, απαιτείται νέα εκκα¬ 
θάριση ΕΝ.Φ.Ι.Α. έτους 2014, εκδίδεται πράξη διοικητι¬ 
κού προσδιορισμού ΕΝ.Φ.Ι.Α. έτους 2014, σύμφωνα με το 
συνημμένο υπόδειγμα, το οποίο αποτελεί αναπόσπαστο 
μέρος της παρούσας. Η ίδια πράξη εκδίδεται και σε κάθε 
περίπτωση εκκαθάρισης ΕΝ.Φ.Ι.Α. μετά από εμπρόθε¬ 
σμη τροποποιητική δήλωση. Η πράξη αυτή υπογράφεται 
από τη Γ ενική Γ ραμματέα Δημοσίων Εσόδων ή από τα 
πρόσωπα στα οποία έχει μεταβιβασθεί η αρμοδιότητα 
αυτή, κατά περίπτωση. 


2. Στις περιπτώσεις, στις οποίες η μηχανογραφική εκ¬ 
καθάριση πραγματοποιείται σύμφωνα με τα οριζόμενα 
στην ΠΟΑ 1184/2014 απόφαση της Γ ενικής Γ ραμματέως 
Δημοσίων Εσόδων, επί της δήλωσης ΕΝ.Φ.Ι.Α. - πράξης 
διοικητικού προσδιορισμού φόρου αναγράφεται ότι ο 
τρόπος υπολογισμού του φόρου έχει πραγματοποιηθεί 
σύμφωνα με τις διατάξεις της απόφασης αυτής. 

3. Στις περιπτώσεις, στις οποίες υπάρχουν ουσιώ¬ 
δεις ελλείψεις στα περιγραφικά στοιχεία ακινήτων, με 
αποτέλεσμα να μην είναι δυνατός ο υπολογισμός του 
ΕΝ.Φ.Ι.Α. και να θεωρούνται μη δηλωθέντα, επί της δή¬ 
λωσης ΕΝ.Φ.Ι.Α. - πράξης διοικητικού προσδιορισμού 
φόρου υπάρχει ειδική επισήμανση. 

4. Ανάλογα με το περιεχόμενο της δήλωσης δύναται 
να εμφανίζονται διάφορα μηνύματα, κατά περίπτωση, 
προς ενημέρωση των φορολογουμένων. 

5. Στις περιπτώσεις εκκαθάρισης σύμφωνα με το πρώ¬ 
το εδάφιο της παραγράφου 1 της παρούσας δεν εφαρ¬ 
μόζονται οι διατάξεις της παραγράφου 3β του άρθρου 
6 του Ν. 4223/2013. 

6. Η Διεύθυνση Ηλεκτρονικής Διακυβέρνησης (Δ.Η- 
ΛΕ.Δ.), πραγματοποιεί την εκκαθάριση των δηλώσεων 
και εκδίδει τις Πράξεις Διοικητικού Προσδιορισμού Φό¬ 
ρου. 

Άρθρο 2 

1. Για τους φορολογούμενους στους οποίους, μετά 
την νέα εκκαθάριση ΕΝ.Φ.Ι.Α. έτους 2014 σύμφωνα με 
την παράγραφο 1 του άρθρου 1 της παρούσας, θα προ- 
κύψει μείωση του βεβαιωθέντος φόρου, συνολικά ή εν 
μέρει, η Δ.ΗΛΕ.Δ. δημιουργεί κεντρικά και αποστέλλει 
ηλεκτρονικά στις αρμόδιες Δ.Ο.Υ. Φύλλα Έκπτωσης 
ατομικά ή συγκεντρωτικά, τα οποία διακρίνονται κατά 
περίπτωση σε: 

α) Συγκεντρωτικά Φύλλα Έκπτωσης, τα οποία θα πε¬ 
ριλαμβάνουν τους φορολογούμενους για τους οποίους 
έχει προκύψει μείωση, συνολικά ή εν μέρει του αρχικά 
βεβαιωθέντος φόρου, αλλά μετά την εκκαθάριση του 
τίτλου μείωσης προκύπτει μόνο διαγραφή. 

β) Ατομικά Φύλλα Έκπτωσης, εφεξής ΑΦΕΚ, για κάθε 
φορολογούμενο, για τον οποίο έχει προκύψει μείωση, 
συνολικά ή εν μέρει του αρχικά βεβαιωθέντος φόρου, 
αλλά μετά την εκκαθάριση του τίτλου μείωσης προκύ¬ 
πτει διαγραφή και επιστροφή ή μόνο επιστροφή. 

γ) ΑΦΕΚ για κάθε φορολογούμενο, για τον οποίο έχει 
προκόψει μείωση, συνολικά ή εν μέρει του αρχικά βεβαι- 
ωθέντος φόρου, αλλά η οφειλή του είναι σε καθεστώς 
ρύθμισης. 

2. Για τη διευκόλυνση των Δ.Ο.Υ. αλλά και την άμεση 
τακτοποίηση της εικόνας της αρχικής οφειλής ΕΝ.Φ.Ι.Α. 
των ανωτέρω υποχρέων, η εκκαθάριση των Συγκεντρω¬ 
τικών και Ατομικών Φύλλων Έκπτωσης διενεργείται 
κεντρικά, με το αποτέλεσμα της εκκαθάρισης αυτών, 
ενημερώνονται τα βιβλία και στοιχεία των Δ.Ο.Υ. και 
αποδίδεται αρίθμηση από ειδική σειρά που τηρείται 
ηλεκτρονικά από τη Δ.ΗΛΕ.Δ. για λογαριασμό των Δ.Ο.Υ.. 

Στις περιπτώσεις στις οποίες αυτό δεν καθίσταται 
εφικτό, ήτοι στις περιπτώσεις που οι οφειλές από 
ΕΝ.Φ.Ι.Α. έχουν υπαχθεί σε καθεστώς ρύθμισης, ή σε 
τυχόν άλλη εξαιρετική περίπτωση, η Δ.ΗΛΕ.Δ. ενημε¬ 
ρώνει τις Δ.Ο.Υ. και η εκκαθάριση των ΑΦΕΚ γίνεται 
από τις τελευταίες σύμφωνα με οδηγίες της Δ.ΗΛΕ.Δ. 


3. Τα Ατομικά και Συγκεντρωτικά Φύλλα Έκπτωσης, 
υπογράφονται κατ’ εξουσιοδότηση της Γ ενικής Γ ραμμα- 
τέως Δημοσίων Εσόδων ως προς τη σύνταξη από τον 
Προϊστάμενο του Τμήματος Συμμόρφωσης και Σχέσεων 
με τους φορολογούμενους και ως προς την εκκαθάρι¬ 
ση και εξόφληση από τον Προϊστάμενο του Τμήματος 
Εσόδων. 

4. Γ ια τους φορολογούμενους, στους οποίους, μετά τη 
νέα εκκαθάριση θα προκόψει μερική μείωση του βεβαιω- 
θέντος ΕΝ.Φ.Ι.Α., καταβάλλεται το εναπομένον υπόλοιπο 
της οφειλής, σύμφωνα με την αρχική βεβαίωση, όπως 
αυτή διαμορφώνεται μετά την προσαρμογή της σε έξι 
μηνιαίες δόσεις, με ημερομηνία καταβολής της πρώτης 
δόσης έως 30.09.2014 και ημερομηνία καταβολής των 
επόμενων δόσεων έως την τελευταία εργάσιμη των 
επόμενων μηνών, και μειώνεται αναλογικά το ποσό της 
κάθε δόσης εξ αυτών. 

Αρθρο 3 

Στην παρούσα απόφαση επισυνάπτεται δήλωση ΕΝ.Φ.ΙΑ.- πράξης διοικητικού προσδιορισμού φόρου έτους 2014, 
η οποία αποτελεί αναπόσπαστο τμήμα αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 2014 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













